Sam Asgari

Privatliv og tidlig arbeid

Asgari har norsk far og iransk mor. Han har innspilt og produsert musikkalbumet The Soundscape (promoalbum, ingen offisiell utgivelse) på det selvstendige selskapet Mollywood Productions, der han blant annet samarbeider med Stargates Tor Erik Hermansen. Han laget i 2008 musikken til filmen Din puls har banket min imod, om Henrik Wergeland, i samarbeid med Anders Grindheim Bratterud. I 2010 sto han egenhendig for musikken til filmen Dylan Thomas – A friend of Sgt. Pepper's. I 2011 ble Sam Asgaris musikk brukt i filmen Jørleif Uthaug, en moderne klassiker om Jørleif Uthaug, dette soundtracket ble beskrevet som «Følelsesladd og sterkt» av Lars Saabye Christensen under filmens premiere på Galleri KB i Tønsberg. I et intervju med utelivsmagasinet Natt og Dag forklarte Asgari at lydbildet hans defineres av sinnstemningens hans under låtskrivningsprosessen «Jeg tror ingen som kjenner meg ville beskrevet meg som en kjølig og minimalistisk type. Det er bare jeg som kjenner mine kjølige sider, og jeg liker å holde dem litt skjult. Men det er ikke lett å hindre at disse sidene ved meg kommer fram i musikken min. Musikken min er jo er en forlengelse av meg selv. Noen ganger er jeg glad og varm, noen ganger er jeg trist og kjølig.»

Lydbilde

Asgaris musikk er tydelig inspirert av funkgrupper som Parliament/Funcadelic, Daft Punk, Prince og Dr. Dre. Aktiv bruk av wah-wah gitarer, trommemaskiner og synthesizere er essensielt i Asgaris musikk. Som DJ har han spesialisert seg innen sjangeren french touch, der han sampler 80-talls musikk i nye produksjoner. I Asgaris senere utgivelser «Elovecentrica» og «Sketches» er uttrykket mer psykedelisk. Elektriske gitarer, prosesserte vokalporsjoner og et mer organisk lydbilde er kjennetegn for Sam Asgaris nye sound. På albumet «Guru» bruker Sam Asgari indiske musikalske trekk, som droner og improvisasjon over enkle riff og melodier, som bakgrunn for komposisjonene sine. Tydelig inspirert av The Beatles og Donovan Leitch som brakte den indiske musikken inn i vestlig rock. Musikkbloggen Ny Musikk Hver Dag skrev om albumet "Guru": «[Sam Asgari] gått i en fullstendig annen retning, og omfavnet 60s psykedelia, Syd Barrett og den mer utsvevende siden av psykedelisk rock.»

Utgivelser

I mars 2011 ga Asgari ut nu-disco EPen «Tiger (Da Funk)», under aliaset «Stabekk Diskotek». EP-en besto av én låt «Searching For Love», og én DJ-mix «Late Night Funk» (med den norske rapperen Son of Light). I januar 2012 signerte Asgari under en innspillingsavtale med Warner Music Norge, som Stabekk Diskotek. Plata ble trukket tilbake grunnet en mulig rettigets-problemstilling, da "Searching For Love" var sample basert.
23. mars 2012 ga Sam Asgari ut singelen "Streets of Oslo", under aliaset Stabekk Diskotek, på Warner Music Norway.
Asgaris remix av Thomas Bangalters «Club Soda» spilles på radioen i Storbritannia, men har ikke slått igjennom på samme måte i Norge. I likhet med norske artister som Prins Thomas og Tommy Tee lager Asgari musikk som ofte kjennetegnes som «music of black origin» (musikk med svart opprinnelse), altså internasjonal musikk som rap, disco og funk, som naturligvis spilles mer i USA og sentraleuropeiske land enn i Norge.
6. november 2012 ga Asgari, med bandet Let's Make War, ut et selvtitulert album på Green China Records, under eget forlag. Albumets lydbilde skiller seg ut fra Asgaris tidligere musikk, da dette er innenfor sjangeren old-school hip-hop. Albumet hadde kun én gjesteartist, Sytten fra New York. 16. november 2012 debuterte bandet på radio, under Tommy Tees National Rap Show på NRK P3.
I mai 2013 ga Bergenske Diamond Club, et datterselskap av Brilliance Records, ut Sam Asgaris «Wanted Love» (single). Denne låta ble senere utgitt med plata «Elovecentrica».
I august 2013 ga Sam Asgari ut plata «Elovecentrica» på eget forlag. Plata mottok strålende kritikk av musikkmagasinet Gaffa (5/6).
I september 2013 utga Sam Asgari plata/demosamlingen «Sketches». «Sketches» ble senere fjernet fra nettet, dermed er den ikke lenger tilgjengelig gjennom digital distibusjon.
I april 2014 utga Sam Asgari albumet «Guru». Plata mottok nogenlunde god kritikk av musikkbloggen Ny Musikk Hver Dag (7/10). Donovan Leitch derimot, sa dette om albumet: «A classic encounter of the rock kind. The exploration of the aural landscape within, modernizes the visionary work of The Beatles and I. Be prepared to turn-off  your  mind» Sitatet ble trykket på klistremerker som pryder coveret på albumet «Guru».
I juni 2015 utga Sam Asgari albumet «Who's Your Favorite Uncle? I Don't Know But Perhaps Not Maybe Uncle Frank». Albumet er i sjangeren lydkunst.